আবদুস সাত্তার ভূঞা

উকিল আবদুস সাত্তার ভূঞা (১৬ জানুয়ারি ১৯৩৯ - ৩০ সেপ্টেম্বর ২০২৩) ছিলেন একজন বাংলাদেশী রাজনীতিবিদ ও আইনজীবী। তিনি ছিলেন সাবেক প্রতিমন্ত্রী। ব্রাহ্মণবাড়িয়া-২ ও তৎকালীন কুমিল্লা-১ আসনের সংসদ সদস্য ছিলেন তিনি। বিএনপি চেয়ারপার্সন খালেদা জিয়ার তিনি সাবেক উপদেষ্টা ও ব্রাহ্মণবাড়িয়া জেলা বিএনপির সাবেক সভাপতি। ২ জানুয়ারি ২০২৩ সালে তিনি বিএনপি থেকে বহিষ্কার হন। আব্দুস সাত্তার ভূঞা ১৯৩৯ সালের ১৬ জানুয়ারি তৎকালীন ব্রিটিশ ভারতের ব্রাহ্মণবাড়িয়ার সরাইলের আরুয়াইল ইউনিয়নের পরমানন্দপুর গ্রামের মকসুদ আলী ভূঞা ও রহিমা খাতুনের সংসারে জন্মগ্রহণ করেন। বিবাহিত জীবনে তার এক ছেলে মাইনুল হাসান তুষার ও দুই মেয়ে। আবদুস সাত্তার ভূঞা ব্রাহ্মণবাড়িয়া আদালতের আইনজীবী ছিলেন। আবদুস সাত্তার ভূঞা বিএনপি চেয়ারপার্সন খালেদা জিয়ার সাবেক উপদেষ্টা ও ব্রাহ্মণবাড়িয়া জেলা বিএনপির সাবেক সভাপতি। তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন কুমিল্লা-১ আসনে স্বতন্ত্র প্রার্থী হিসেবে সংসদ সদস্য নির্বাচিত হন সাত্তার। পরবর্তিতে ১৯৯১ সালের পঞ্চম ও ১৯৯৬ সালের ১৫ই ফেব্রুয়ারির ষষ্ঠ ও ১২ জুন ১৯৯৬ সালের সপ্তম জাতীয় সংসদ নির্বাচনে বিএনপির মনোনয়ন নিয়ে ব্রাহ্মণবাড়িয়া-২ আসনে সংসদ সদস্য নির্বাচিত হন। ২০০১ সালের নির্বাচনে তৎকালীন ৪ দলীয় জোট সরকার থেকে টেকনোক্রেট কোঁটায় তিনি ১০ অক্টোবর ২০০১ থেকে ৭ এপ্রিল ২০০৩ সাল পর্যন্ত আইন, বিচার ও সংসদ বিষয়ক প্রতিমন্ত্রী হিসেবে পালন করেন। ২২ মে ২০০৩ থেকে ৬ মে ২০০৪ পর্যন্ত মৎস্য ও প্রাণিসম্পদ প্রতিমন্ত্রী হিসেবে পালন করেন। ৬ মে ২০০৪ থেকে ৩ অক্টোবর ২০০৬ সাল পর্যন্ত ভূমি প্রতিমন্ত্রী হিসেবে পালন করেন। ৩ অক্টোবর ২০০৬ থেকে ২৯ অক্টোবর ২০০৬ সাল পর্যন্ত বিদ্যুৎ, জ্বালানি ও খনিজ সম্পদ প্রতিমন্ত্রী হিসেবে পালন করেন। ২০০৮ সালের নবম জাতীয় সংসদ নির্বাচনের পরে রাজনৈতিক কার্যক্রম থেকে তিনি নিষ্ক্রিয় ছিলেন। ২০১৮ সালে অনুষ্ঠিত একাদশ জাতীয় সংসদ নির্বাচনে তিনি আবারো ধানের শীষ প্রতিক নিয়ে বিএনপি মনোনীত প্রার্থী হিসেবে ব্রাহ্মণবাড়িয়া-২ আসন থেকে সংসদ সদস্য হন। ২ জানুয়ারি ২০২৩ সালে তিনি বিএনপি থেকে বহিষ্কার হয়ে সংসদ সদস্য পদ হারালেও ১ ফেব্রুয়ারি ২০২৩ তারিখের উপ-নির্বাচনে ব্রাহ্মণবাড়িয়া-২ আসন থেকে পুনঃনির্বাচিত হন। আবদুস সাত্তার ভূঞা ২০২৩ সালের ৩০ সেপ্টেম্বর ভোর ৩ টায় ঢাকার এভার কেয়ার হাসপাতালে চিকিৎসাধীন অবস্থায় মৃত্যুবরণ করেন। "ব্রাহ্মণবাড়িয়া-২ আসনের এমপি আব্দুস সাত্তার মারা গেছেন"। অর্থসংবাদ। ৩০ সেপ্টেম্বর ২০২৩। ৩০ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০২৩।  "ব্রাহ্মণবাড়িয়া-২ আসনে বিএনপি প্রার্থী জয়ী"। ৯ জানুয়ারি ২০১৯। প্রথম আলো। সংগ্রহের তারিখ ৯ জানুয়ারি ২০১৯।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "সাবেক মন্ত্রী / উপদেষ্টাবৃন্দ"। বাংলাদেশ জাতীয় তথ্য বাতায়ন। ১২ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০২১।  "মাননীয় মন্ত্রী/প্রতিমন্ত্রী/উপদেষ্টা মহোদয়গণের নাম ও দায়িত্বকাল, বিদ্যুৎ, জ্বালানি ও খনিজ সম্পদ মন্ত্রণালয়"। বাংলাদেশ জাতীয় তথ্য বাতায়ন। ৩০ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০২৩।  "ব্রাহ্মণবাড়িয়া-২ আসনের এমপি আব্দুস সাত্তার মারা গেছেন"। দৈনিক সমকাল। ৩০ সেপ্টেম্বর ২০২৩। ৩০ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০২৩।  "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  "উকিল আবদুস সাত্তার বেসরকারিভাবে নির্বাচিত"। দৈনিক ইত্তেফাক। ১ ফেব্রুয়ারি ২০২৩। ৩০ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০২৩।